இந்த விதைப் பெட்டகமான ஜீன் வங்கிக்கு எல்லா நாடுகளும் தத்தம் உள்ளுர்விதை ரகங்களை அனுப்பி வைத்திருக்கின்றன. பார்லியில் மட்டுமே கிட்டத்தட்ட நாலாயிரம் வகைகள் சேர்ந்திருக்கின்றன. உலகமெல்லாம் பெரிய அளவில் யுத்தம் வந்தோ, வைரஸ் தாக்குதல்வந்தோ உலகத்து விளை நிலங்கள் எல்லாம் தரிசாகப் போய் விட்டால் இவ் விதைகள் அப்போது பிறந்திருக்கும்புதிய மனிதர்களுக்கு உபயோகமாக இருக்கட்டுமே! என விஞ்ஞானிகள் கூறுகிறார்கள். போரில் இறக்காமல் மிச்சமிருக்கும் ஜனங்கள் மணப்பாறை மாடு கட்டி மரக்கலப்பை யால் உழுது,கமலையில் தண்ணீர் இறைத்து மறுபடி மொகஞ்சதாரோ மனித நாகரீகத்தை ஆரம்பிக்கலாம்.